UDKAST
TIL

Anordning om ikrafttræden for Grønland af forskellige love om ændring af lov om luftfart 
VI FREDERIK DEN TIENDE, af Guds Nåde Danmarks Konge, gør vitterligt:

[bookmark: _Hlk214288154][bookmark: _Hlk214288402]I medfør af § 3[endnoteRef:1] i lov nr. 970 af 26. juni 2020 om ændring af lov om luftfart (Harmonisering af droneområdet), § 4[endnoteRef:2] i lov nr. 2072 af 21. december 2020 om ændring af lov om luftfart og ophævelse af lov om forlængelse af Danmarks deltagelse i det skandinaviske luftfartssamarbejde (Offentliggørelse af nationalitetsregisteret, arbejdsmiljø og indberetning af begivenheder) og § 5, stk. 2[endnoteRef:3], i lov nr. 1474 af 10. december 2024 om ændring af lov om luftfart og om ophævelse af lov om forlængelse af Danmarks deltagelse i det skandinaviske luftfartssamarbejde (Ændring af safety-afgiften og erstatningsansvarsgrænser, præcisering af bestemmelser vedrørende EU-/EØS-statsborgeres og EU-/EØS-selskabers registrering af luftfartøjer i Danmark m.v. bestemmes: [1:  Bestemmelsen har følgende ordlyd: »Loven gælder ikke for Færøerne og Grønland, men kan ved kongelig anordning helt eller delvis sættes i kraft for Færøerne og Grønland med de ændringer, som henholdsvis de færøske og grønlandske forhold tilsiger.«]  [2:  Bestemmelsen har følgende ordlyd: »Loven gælder ikke for Færøerne og Grønland, men kan ved kongelig anordning helt eller delvis sættes i kraft for Færøerne og Grønland med de ændringer, som de færøske og grønlandske forhold tilsiger.«]  [3:  Bestemmelsen har følgende ordlyd: »Loven kan ved kongelig anordning helt eller delvis sættes i kraft for Færøerne og Grønland med de ændringer, som henholdsvis de færøske og de grønlandske forhold tilsiger.«] 


§ 1
[bookmark: _Hlk224304444]I lov om luftfart, som sat i kraft for Grønland ved kongelig anordning, jf. lovbekendtgørelse nr. 642 af 19. maj 2025, med de ændringer som følger af § 1, nr. 28, 41 og 43, i anordning nr. 1268 af 28. november 2017, foretages følgende ændringer:
1. Overalt i loven ændres »registreringsmyndigheden« til: »Trafikstyrelsen«.
2. Efter § 5 indsættes efter overskriften før § 6:
»§ 5 a. Luftfartøjer, der registreres i Danmark, registreres i Nationalitetsregistret, jf. § 6, stk. 1, i et register for droner, jf. Kommissionens gennemførelsesforordning (EU) 2019/947 af 24. maj 2019 om regler og procedurer for operation af ubemandede luftfartøjer, eller i et register over luftfartøjer af særlig beskaffenhed efter forskrifter udstedt i medfør af § 151, stk. 1.«
3. Overskriften før § 6 affattes således:
»Nationalitetsregistret«.
4. § 6 affattes således:
»§ 6. Trafikstyrelsen fører et register over luftfartøjer (Nationalitetsregistret).
Stk. 2. Enhver har digital adgang til oplysninger om et luftfartøjs tekniske forhold, der er registreret i Nationalitetsregistret.
Stk. 3. Transportministeren kan fastsætte regler om, at offentlige myndigheder og private virksomheder med erhvervsmæssig relation til luftfart efter ansøgning kan få udvidet digital adgang til oplysninger om identiteten af ejer og bruger af et luftfartøj i Nationalitetsregistret.«
5. I § 12, stk. 2, § 17, stk. 2, og § 19, stk. 2, ændres »Registreringsmyndigheden« til: »Trafikstyrelsen«.
6. I § 14, stk. 1, 1. pkt., og stk. 2, ændres »nationalitetsregistret« til: »Nationalitetsregistret«.
7. I § 16, stk. 1 og 2, ændres »luftfartøjsregistret« til: »Nationalitetsregistret«.
8. I § 17, stk. 1, indsættes efter »registreret,«: »jf. § 5 a,«.
9. I § 20, stk. 1, indsættes efter »Dansk luftfartøj,«: »der er registreret i Nationalitetsregistret, og«.
10. I § 21, stk. 1, 1. pkt., ændres »dansk nationalitetsregister« til: »Nationalitetsregistret«.
11. I § 21 indsættes som stk. 4:
»Stk. 4. Transportministeren kan fastsætte nærmere regler om krav til identifikation og bemaling af luftfartøjer omfattet af stk. 1 og 3, herunder om nationalitets- og registreringsmærkers udformning og placering.«
12. I § 22 indsættes som stk. 3:
»Stk. 3. Transportministeren kan fastsætte nærmere regler om luftfartøjers luftdygtighed og flyveegenskaber, herunder om konstruktion, bygning og vedligeholdelse af og udstyr i luftfartøjer.«
13. I § 40 g, stk. 1, udgår », herunder om bedriftssundhedstjeneste«.
14. § 40 g, stk. 3 og 4, ophæves.
15. I § 57, stk. 2, nr. 1, ændres »Det Europæiske Fællesskabs« til: »Den Europæiske Unions«.
16. § 89 b, stk. 1, affattes således:
»Transportministeren kan til brug for Trafikstyrelsens forebyggende flyvesikkerhedsmæssige arbejde fastsætte regler om indberetning til Trafikstyrelsen af enhver flyvesikkerhedsrelateret begivenhed, om indberetningens form og om opbevaring, udlevering, offentliggørelse og anvendelse af de indberettede oplysninger.«
17. I § 89 b, stk. 2, udgår », jf. dog stk. 3«.
18. § 89 b, stk. 3 og 4, ophæves.
19. I § 111, stk. 1 og 2, ændres »128.821« til: »250.000«.
20. I § 111, stk. 3, ændres »5.346« til: »6.303«.
21. I § 111, stk. 4, 1. pkt., ændres »1.288« til: »1.519«.
22. I § 111, stk. 5, 1. pkt., ændres »22« til: »26«.
23. I § 111 indsættes som stk. 9:
»Stk. 9. Transportministeren kan med henblik på at gennemføre Montreal-konventionen af 28. maj 1999 om indførelse af visse ensartede regler for international luftbefordring ændre de i stk. 1-5 nævnte beløb.«
24. Kapitel 9 a affattes således:
»Kapitel 9 a
Regulering af droner
Definition
§ 126 a. Ved en drone forstås ethvert ubemandet luftfartøj, der opereres eller er beregnet til at operere autonomt eller blive fjernstyret uden en pilot ombord.
Geografisk afgrænsning af brugen af droner
§ 126 b. Flyvning med droner må alene ske uden for flyvesikkerhedsmæssigt kritiske områder, sikringsmæssigt kritiske områder og særlig følsomme naturområder, jf. dog stk. 2-4 og § 126 f.
Stk. 2. Transportministeren kan efter forhandling med justitsministeren og forsvarsministeren fastsætte nærmere bestemmelser om flyvning over sikringsmæssigt kritiske områder.
Stk. 3. Transportministeren kan efter forhandling med justitsministeren fastsætte nærmere bestemmelser, der har til formål at sikre privatlivets fred.
Stk. 4. Transportministeren kan fastsætte nærmere bestemmelser om flyvning over flyvesikkerhedsmæssigt kritiske områder og særlig følsomme naturområder.
Ansvarsforsikring
§ 126 c. Ejeren af en drone skal have tegnet ansvarsforsikring i henhold til § 130.
Stk. 2. Transportministeren fastsætter nærmere bestemmelser om tegning af ansvarsforsikring, jf. stk. 1, herunder om undtagelser fra kravet om tegning af ansvarsforsikring.
Bemyndigelse til at fastsætte bestemmelser om droner for Grønland
§ 126 d. Transportministeren kan for Grønland fastsætte bestemmelser, som svarer til de af Den Europæiske Union udstedte direktiver og forordninger på droneområdet med de ændringer, som de grønlandske forhold tilsiger.
Flyvning under påvirkning af spiritus, bevidsthedspåvirkende stoffer, sygdom m.v.
§ 126 e. Flyvning eller forsøg på flyvning med droner må ikke finde sted, hvis føreren af dronen har indtaget spiritus i et sådant omfang, at
1)	alkoholkoncentrationen i blodet under eller efter flyvningen overstiger 0,5 promille eller alkoholkoncentrationen i udåndingsluften under eller efter flyvningen overstiger 0,25 mg pr. liter luft eller
2)	føreren i øvrigt ikke kan føre dronen på fuldt betryggende måde.
Stk. 2. Flyvning eller forsøg på flyvning med droner må ikke finde sted, hvis førerens blod under eller efter flyvningen indeholder bevidsthedspåvirkende stoffer, som efter regler fastsat af transportministeren er klassificeret som farlige for flyvesikkerheden, og som ikke er indtaget i henhold til en lovlig recept. 1. pkt. gælder tilsvarende for stoffer, som den pågældende har indtaget i henhold til en lovlig recept, hvis indtagelsen ikke er sket i overensstemmelse med recepten.
Stk. 3. Flyvning eller forsøg på flyvning med droner må endvidere ikke finde sted, hvis føreren af dronen på grund af sygdom, svækkelse, overanstrengelse, mangel på søvn, påvirkning af opstemmende eller bedøvende midler eller af lignende årsager befinder sig i en sådan tilstand, at denne er ude af stand til at føre dronen på fuldt betryggende måde.
Stk. 4. Politiet kan til enhver tid kræve, at føreren af en drone afgiver udåndings-, spyt- eller svedprøve eller lader sine øjne besigtige.
Stk. 5. Politiet kan fremstille en fører af en drone til udtagelse af blod- og urinprøve, hvis der er grund til at antage, at vedkommende har overtrådt stk. 1, 2 eller 3, eller vedkommende nægter at medvirke til en udåndingsprøve, spytprøve, svedprøve eller øjenbesigtigelse. Angår mistanken andre forhold end spirituspåvirkning, kan politiet tillige fremstille den pågældende til undersøgelse af en læge. Det samme gælder ved mistanke om spirituspåvirkning, når særlige omstændigheder taler derfor.
Stk. 6. Justitsministeren kan fastsætte bestemmelser om de prøver og undersøgelser, der er nævnt i stk. 4 og 5.
Politi og redningsberedskab
§ 126 f. Transportministeren kan efter forhandling med forsvarsministeren fastsætte bestemmelser om forhold for droner, der anvendes i forbindelse med redningsberedskabet.
Stk. 2. Justitsministeren kan efter forhandling med transportministeren fastsætte bestemmelser om forhold for politiets anvendelse af droner.
Markedsovervågning
§ 126 g. Transportministeren eller den offentlige myndighed, som ministeren bemyndiger hertil, fører tilsyn med overholdelsen af produktkrav på droneområdet.
Stk. 2. Transportministeren eller den offentlige myndighed, som ministeren bemyndiger hertil efter stk. 1, har til enhver tid mod behørig legitimation og uden retskendelse adgang til en virksomheds forretningslokaler, herunder lagerlokaler og transportmidler, forretningsbøger og dokumenter, der vedrører produkter, der føres kontrol med, herunder dokumenter om typegodkendelse, CE-mærkning og lign. i papirform m.v. og materiale, der opbevares i elektronisk form, med henblik på at føre tilsyn med overholdelsen af produktkrav, der er fastsat i en bekendtgørelse, der indeholder en bestemmelser, der svarer til de af Den Europæiske Union udstedte forordninger på droneområdet. Politiet yder om nødvendigt bistand hertil.
Stk. 3. Transportministeren eller den offentlige myndighed, som ministeren bemyndiger hertil efter stk. 1, kan til enhver tid kræve, at en erhvervsdrivende vederlagsfrit udleverer oplysninger og dokumenter, der vedrører produkter, der føres tilsyn med, herunder dokumenter om typegodkendelse, CE-mærkning og lign. i papirform m.v. og materiale, der opbevares i elektronisk form, med henblik på at føre tilsyn med overholdelsen af produktkrav, der er fastsat i en bekendtgørelse, der indeholder en bestemmelser, der svarer til de af Den Europæiske Union udstedte forordninger på droneområdet. Hvis den erhvervsdrivende ikke er i besiddelse af de pågældende oplysninger og dokumenter, er den erhvervsdrivende forpligtet til at indhente disse.
Stk. 4. En erhvervsdrivende må ikke anvende vildledende eller urigtige angivelser eller udelade væsentlige informationer om den lovlige anvendelse af droner. Transportministeren eller den offentlige myndighed, der er bemyndiget efter stk. 1, kan påbyde den erhvervsdrivende at ophøre med angivelse af vildledende eller urigtige informationer i forbindelse med salg og markedsføring af droner.
Stk. 5. Transportministeren kan fastsætte nærmere bestemmelser om gennemførelsen eller anvendelsen af bestemmelser om produkttilsyn med produktkrav, der svarer til de af Den Europæiske Union udstedte direktiver og forordninger på droneområdet, herunder mærkningskrav på droneområdet. Transportministeren kan endvidere fastsætte bestemmelser om udstedelse af påbud og om tilbagekaldelse og tilbagetrækning af droneprodukter.
Stk. 6. Transportministeren kan fastsætte bestemmelser om en gebyrordning til dækning af omkostninger i forbindelse med udførelsen af markedskontrol omfattet af stk. 2-4 og forskrifter udstedt i medfør af stk. 5, som udføres af den offentlige myndighed, der er bemyndiget i medfør af stk. 1.«
25. § 148, stk. 1, affattes således:
»Luftfartsselskaberne betaler en afgift til Trafikstyrelsen med en sats for året 2025 på 8,00 kr. for hver passager, som selskabet befordrer. For året 2026 udgør satsen 10,00 kr. For året 2027 udgør satsen 12,00 kr. For året 2028 og efterfølgende år udgør satsen 14,00 kr. Afgiften betales for passagerer, som rejser med et luftfartøj, der er godkendt til mere end ti passagersæder, eller som har en maksimal startvægt på mere end 5.700 kg, og som afgår fra en dansk flyveplads, hvis benyttelse til flyvning står åben for offentligheden, jf. dog stk. 3.«
26. I § 148, stk. 2, indsættes efter »sikkerhed«: », og opgaver vedrørende klager over danske luftfartsselskaber, der omhandler passagerrettigheder på luftfartsområdet«.
27. § 148, stk. 4, affattes således:
»Stk. 4. Afgiftssatserne i stk. 1 reguleres en gang årligt pr. 1. januar med den sats for det generelle pris- og lønindeks, der er fastsat af Finansministeriet. Beløbene reguleres fra den 1. januar 2026. De herefter fremkomne beløb afrundes til nærmeste 25 øre, idet de uafrundede beløb dog anvendes som grundlag for reguleringen det følgende år. Transportministeren bekendtgør den gældende afgiftssats.«
28. I § 148, stk. 5, ændres »fællesskabsretlige« til: »EU-retlige«.
29. § 149, stk. 16, affattes således:
»Stk. 16. Overtrædelse af § 126 b, stk. 1, § 126 c, stk. 1, og § 126 g, stk. 2 og 3, idømmes foranstaltninger efter kriminallov for Grønland.«

30. § 149, stk. 17, affattes således:

»Stk. 17. Ved overtrædelse af § 126 e, stk. 1-3, idømmes foranstaltninger efter kriminallov for Grønland. Det er en skærpende omstændighed, hvis føreren tidligere er dømt efter § 126 e, stk. 1-3.«

31. § 149 a affattes således:
»§ 149 a. Den, der har indberettet en begivenhed efter regler fastsat i medfør af § 89 b, der er indtruffet som følge af den pågældendes simple uagtsomhed, kan ikke straffes for det pågældende forhold, såfremt forholdet kun er kommet til andre end indberetterens kendskab som følge af indberetningen.

Stk. 2. Den, der undlader at indberette en begivenhed efter regler fastsat i medfør af § 89 b, kan ikke straffes for manglende indberetning, såfremt begivenheden vedrører et forhold, der er opstået som følge af den pågældendes groft uagtsomme eller forsætlige handling.«

32. § 150, stk. 10, affattes således:
»Stk. 10. Føreren af en drone skal betinget frakendes retten til at føre en drone, herunder til at føre en drone, hvortil der kræves tilladelse efter en bekendtgørelse, der indeholder en bestemmelse, der svarer til artikel 5 i Europa-Kommissionens gennemførelsesforordning 947/2019/EU af 24. maj 2019 om regler og procedurer for operation af ubemandede fartøjer, hvis
1)	føreren har gjort sig skyldig i overtrædelse af § 126 e, stk. 1, der ikke er omfattet af stk. 12, nr. 1,
2)	føreren har gjort sig skyldig i overtrædelse af § 126 e, stk. 2, 2. pkt., eller overtrædelse af § 126 e, stk. 3, der ikke er omfattet af stk. 12, nr. 2, eller
3)	føreren af dronen under tilsidesættelse af væsentlige hensyn til flyvesikkerheden har voldt skade på person eller ting eller fremkaldt fare herfor.«

33. To steder i § 150, stk. 11, 1. pkt., udgår »mindre«.
34. § 150, stk. 12, affattes således:
»Stk. 12. Føreren af en drone skal ubetinget frakendes retten til at føre en drone, herunder til at føre en drone, hvortil der kræves tilladelse efter en bekendtgørelse, der indeholder en bestemmelse, der svarer til artikel 5 i Europa-Kommissionens gennemførelsesforordning 2019/947/EU af 24. maj 2019 om regler og procedurer for operation af ubemandede fartøjer, for et tidsrum af mellem 2 og 10 år, hvis
1)	føreren har gjort sig skyldig i overtrædelse af § 126 e, stk. 1, med en alkoholkoncentration i blodet under eller efter flyvningen over 1,20 promille eller en alkoholkoncentration i udåndingsluften under eller efter flyvningen over 0,60 mg pr. liter luft,
2)	føreren har gjort sig skyldig i overtrædelse af § 126 e, stk. 2, 1. pkt., eller under skærpende omstændigheder har gjort sig skyldig i overtrædelse af § 126 e, stk. 3,
3)	føreren af dronen forsætligt har voldt skade på andres person eller ting, forsætligt har fremkaldt nærliggende fare herfor eller i øvrigt har ført en drone på særlig hensynsløs måde,
4)	føreren har gjort sig skyldig i flere forhold, der hver for sig er omfattet af stk. 10,
5)	føreren tidligere er betinget frakendt retten til at føre en drone og har begået et nyt forhold omfattet af stk. 10 i prøvetiden eller
6)	føreren tidligere er frakendt retten til at føre en drone ubetinget og har begået et nyt forhold, der er omfattet af nr. 1-3 eller stk. 10, inden 2 år efter udløbet af frakendelsestiden.«

35. § 150, stk. 14, 1. pkt., affattes således:
»Stk. 14. Skønner Trafikstyrelsen, at betingelserne for ubetinget frakendelse af retten til at føre en drone, herunder til at føre en drone, hvortil der kræves tilladelse efter en bekendtgørelse, der indeholder en bestemmelse, der svarer til artikel 5 i Europa-Kommissionens gennemførelsesforordning 947/2019/EU af 24. maj 2019 om regler og procedurer for operation af ubemandede fartøjer, foreligger, kan Trafikstyrelsen midlertidigt inddrage retten til at føre en drone.«

36. I § 150, stk. 15, 1. pkt., ændres »en mindre drone eller ret til at føre en mindre drone, hvortil der kræves tilladelse efter en bekendtgørelse, der indeholder en bestemmelse, der svarer til § 126 f, stk. 1« til: »en drone, herunder til at føre en drone, hvortil der kræves tilladelse efter artikel 5 i Europa-Kommissionens gennemførelsesforordning 947/2019/EU af 24. maj 2019 om regler og procedurer for operation af ubemandede fartøjer«.

37. I § 150, stk. 16, stk. 17, 1. pkt., stk. 19, 1. og 4. pkt., og stk. 20 og 21, ændres »en mindre drone eller retten til at føre en mindre drone, hvortil der kræves tilladelse efter § 126 f, stk. 1« til: »en drone, herunder til at føre en drone, hvortil der kræves tilladelse efter en bekendtgørelse, der indeholder en bestemmelse, der svarer til artikel 5 i Europa-Kommissionens gennemførelsesforordning 947/2019/EU af 24. maj 2019 om regler og procedurer for operation af ubemandede fartøjer«.

38. § 150, stk. 18, affattes således:

»Stk. 18. Afsiges der i en sag, hvori retten til at føre en drone, herunder til at føre en drone, hvortil der kræves tilladelse efter en bekendtgørelse, der indeholder en bestemmelse, der svarer til  artikel 5 i Europa-Kommissionens gennemførelsesforordning 947/2019/EU af 24. maj 2019 om regler og procedurer for operation af ubemandede fartøjer, er inddraget efter stk. 14, frifindende dom med hensyn til spørgsmålet om frakendelse, eller sker frakendelsen betinget, skal dronebeviset eller tilladelsen efter en bekendtgørelse, der indeholder en bestemmelse, der svarer til  artikel 5 i Europa-Kommissionens gennemførelsesforordning 947/2019/EU af 24. maj 2019 om regler og procedurer for operation af ubemandede fartøjer udleveres, selv om dommen ankes.«

39. § 150, stk. 22, affattes således:

»Stk. 22. § 150, stk. 1-9, og §§ 150 a-150 d finder ikke anvendelse ved frakendelse af retten til at føre en drone, herunder til at føre en drone, hvortil der kræves tilladelse efter en bekendtgørelse, der indeholder en bestemmelse, der svarer til artikel 5 i Europa-Kommissionens gennemførelsesforordning 2019/947/EU af 24. maj 2019 om regler og procedurer for operation af ubemandede fartøjer.«
40. § 158, stk. 1, 1. pkt., ophæves, og i stedet indsættes:
»Loven gælder ikke for Grønland, men kan ved kongelig anordning helt eller delvis sættes i kraft for Grønland med de ændringer, som de grønlandske forhold tilsiger. Lovens bestemmelser kan sættes i kraft på forskellige tidspunkter.«

§ 2

Stk. 1. Anordningen træder i kraft den 1. juli 2027.
Stk. 2. Transportministeren fastsætter virkningstidspunktet for, hvornår anordningens § 1, nr. 20-22 har virkning. Ministeren kan herunder bestemme, at forskellige dele af disse numre har virkning på forskellige tidspunkter.
Stk. 3. Regler fastsat i medfør af § 89 b, stk. 1, i lov om luftfart, jf. lovbekendtgørelse nr. 76 af 24. januar 2024, forbliver i kraft, indtil de ophæves eller afløses af forskrifter udstedt i medfør af § 89 b, stk. 1, som affattet ved denne anordning.

